รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 1 มิถุนายน 2564
วันอังคารที่ 1 มิถุนายน 2564
สรุปข่าวการประชุมคณะรัฐมนตรี 1 มิถุนายน 2564
พลเอก ประยุทธ์  จันทร์โอชา นายกรัฐมนตรี  เป็นประธานการประชุมคณะรัฐมนตรีผ่านระบบ Video Conference ณ ห้อง PMOC ชั้น 2 ตึกไทยคู่ฟ้า   ทําเนียบรัฐบาล
.http://www.thaigov.go.th
(โปรดตรวจสอบมติคณะรัฐมนตรีที่เป็นทางการจากสํานักเลขาธิการคณะรัฐมนตรีอีกครั้ง)
วันนี้ (1 มิถุนายน 2564) เวลา 09.00 น.พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรีผ่านระบบ Video Conference ณ ห้อง PMOC ชั้น 2 ตึกไทยคู่ฟ้า  ทําเนียบรัฐบาล ซึ่งสรุปสาระสําคัญดังนี้
กฎหมาย
1.  เรื่อง  ร่างประกาศกระทรวงมหาดไทย เรื่อง การให้ใช้บังคับผังเมืองรวมจังหวัดชัยภูมิ (ฉบับที่ ..) พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวม
จังหวัดชัยภูมิ พ.ศ. 2558)
2.  เรื่อง  ร่างประกาศกระทรวงมหาดไทย เรื่อง การให้ใช้บังคับผังเมืองรวม
จังหวัดอุบลราชธานี (ฉบับที่ ..) พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมจังหวัดอุบลราชธานี พ.ศ. 2558)
3.  เรื่อง  ร่างพระราชกฤษฎีกาให้นําบทบัญญัติภายใต้มาตรา 30 วรรคหนึ่ง แห่งพระราชบัญญัติองค์กรจัดสรรคลื่นความถี่และกํากับการประกอบกิจการ         วิทยุกระจายเสียง วิทยุโทรทัศน์ และกิจการโทรคมนาคม (ฉบับที่ 3) พ.ศ. 2562 มาใช้บังคับ พ.ศ. ....
4.  เรื่อง  ร่างพระราชบัญญัติการศึกษาแห่งชาติ พ.ศ. .... และร่างพระราชบัญญัติส่งเสริมการเรียนรู้ พ.ศ. .... รวม 2 ฉบับ
5.  เรื่อง  ร่างกฎกระทรวง ฉบับที่ .. (พ.ศ. ....) ออกตามความในพระราชบัญญัติจราจรทางบก พ.ศ. 2522
6.  เรื่อง  ร่างพระราชบัญญัติพืชกระท่อม พ.ศ. ....
เศรษฐกิจ สังคม
7.  เรื่อง  ความก้าวหน้าของยุทธศาสตร์ชาติและแผนการปฏิรูปประเทศณ เดือนเมษายน 2564
8.  เรื่อง  รายงานผลการประเมินองค์การมหาชน ประจําปีงบประมาณ พ.ศ. 2563
9.  เรื่อง  รายงานผลการพิจารณาตามข้อสังเกตของคณะกรรมาธิการวิสามัญพิจารณาร่างพระราชบัญญัติปรับปรุงกระทรวง ทบวง กรม (ฉบับที่ ..) พ.ศ. .... ของสภา   ผู้แทนราษฎร
10.  เรื่อง  การประกาศวันจัดประชุมและนิทรรศการแห่งชาติให้เป็นวันสําคัญของชาติ
11.  เรื่อง  ผลการพิจารณารายงานการพิจารณาศึกษา เรื่อง ข้อเสนอเชิงนโยบายต่อการพัฒนาและขยายสื่อดีสําหรับเด็ก เยาวชน และครอบครัว ของคณะกรรมาธิการ การพัฒนาสังคม และกิจการเด็ก เยาวชน สตรี ผู้สูงอายุ คนพิการ และผู้ด้อยโอกาส วุฒิสภา
12.  เรื่อง  สรุปผลการพิจารณาแนวทางและความเหมาะสมต่อข้อสังเกตและข้อเสนอแนะของสภาผู้แทนราษฎรเกี่ยวกับการให้ความช่วยเหลือกรณีการเกิดอุทกภัยในพื้นที่ภาคใต้
13.  เรื่อง  ขอรับการจัดสรรงบประมาณรายจ่ายประจําปีงบประมาณ พ.ศ. 2564 งบกลางรายการเงินสํารองจ่ายเพื่อกรณีฉุกเฉินหรือจําเป็น โครงการรถไฟความเร็วสูงเชื่อมสามสนามบิน ภายใต้แผนงานบูรณาการเขตพัฒนาพิเศษภาคตะวันออก
14.  เรื่อง  ขออนุมัติการขอรับการอุดหนุนเงินทุนหมุนเวียนกรมท่าอากาศยานในการดําเนินการตามมาตรการบรรเทาผลกระทบของสายการบินจากสถานการณ์การ แพร่ระบาดของไวรัส COVID-19 ระยะที่ 3
15.  เรื่อง  ผลการพิจารณารายงานการพิจารณาศึกษา เรื่อง ความปลอดภัยทางถนนและคมนาคมของคณะกรรมาธิการการคมนาคม สภาผู้แทนราษฎร
16.  เรื่อง  สรุปภาพรวมสถานการณ์ราคาสินค้าและบริการประจําเดือนเมษายน 2564
17.  เรื่อง  ผลการประชุมคณะกรรมการทรัพยากรน้ําแห่งชาติ ครั้งที่ 1/2564 เมื่อวันที่ 25 มีนาคม 2564
18.  เรื่อง  ผลการพิจารณาของคณะกรรมการกลั่นกรองการใช้จ่ายเงินกู้ในคราวประชุม ครั้งที่ 17/2564 และครั้งที่ 18/2564
ต่างประเทศ
19.  เรื่อง  ผลการประชุมรัฐมนตรีว่าการกระทรวงการคลังอาเซียน ครั้งที่ 25 การประชุมรัฐมนตรีว่าการกระทรวงการคลังและผู้ว่าการธนาคารกลางอาเซียน ครั้งที่ 7 และ    การประชุมอื่นที่เกี่ยวข้อง
20.  เรื่อง  ผลการประชุมรัฐมนตรีอาเซียนด้านดิจิทัล ครั้งที่ 1 และการประชุมที่เกี่ยวข้องผ่านระบบการประชุมทางไกล
21.  เรื่อง  ร่างบันทึกความเข้าใจระหว่างกองทัพสิงคโปร์กับกองทัพไทย ว่าด้วยการส่งชุดปฏิบัติงานไปปฏิบัติหน้าที่ ณ ศูนย์ข่าวสารการต่อต้านการก่อการร้ายประจํา  ภูมิภาค ณ สาธารณรัฐสิงคโปร์
22.  เรื่อง  ขอความเห็นชอบร่างตารางข้อผูกพันสาขาบริการโทรคมนาคมของไทยรอบอุรุกวัยฉบับปรับปรุง ภายใต้องค์การการค้าโลก
23.  เรื่อง  ร่างปฏิญญาทางการเมืองเรื่องเอชไอวีและเอดส์ พ.ศ. 2564 ในการประชุมระดับสูงของสมัชชาสหประชาชาติเรื่องเอชไอวีและเอดส์ พ.ศ. 2564
24.  เรื่อง  ร่างเอกสารผลลัพธ์การประชุมรัฐมนตรีต่างประเทศกรอบความร่วมมือแม่โขง-ล้านช้าง ครั้งที่ 6
25.  เรื่อง  การขอความเห็นชอบต่อร่างเอกสารผลลัพธ์ของการประชุมรัฐมนตรีต่างประเทศอาเซียน-จีน สมัยพิเศษ
26.  เรื่อง  ขอความเห็นชอบร่างแถลงการณ์ร่วมรัฐมนตรีการค้าเอเปคประจําปี 2564 และร่างแถลงการณ์ที่เกี่ยวข้อง
แต่งตั้ง
27.  เรื่อง  แต่งตั้งผู้รักษาราชการแทนรัฐมนตรีว่าการกระทรวงศึกษาธิการ
28.  เรื่อง  การแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูง  (สํานักนายกรัฐมนตรี)
29.  เรื่อง  การแต่งตั้งกรรมการผู้ทรงคุณวุฒิในคณะกรรมการสลากกินแบ่งรัฐบาล
30.  เรื่อง  การแต่งตั้งกรรมการผู้ทรงคุณวุฒิในคณะกรรมการองค์การพิพิธภัณฑ์วิทยาศาสตร์แห่งชาติ
31.  เรื่อง  การแต่งตั้งกรรมการผู้ทรงคุณวุฒิในคณะกรรมการพลังงานนิวเคลียร์เพื่อสันติ
32.  เรื่อง  การแต่งตั้งประธานกรรมการและกรรมการผู้ทรงคุณวุฒิในคณะกรรมการศูนย์ความเป็นเลิศด้านชีววิทยาศาสตร์
33.  เรื่อง  แต่งตั้งประธานกรรมการและกรรมการผู้ทรงคุณวุฒิในคณะกรรมการองค์การส่งเสริมกิจการโคนมแห่งประเทศไทย
35.  เรื่อง  การแต่งตั้งกรรมการผู้ทรงคุณวุฒิในคณะกรรมการส่งเสริมกิจการฮัจย์แห่งประเทศไทย
34.  เรื่อง  แต่งตั้งผู้ว่าการการไฟฟ้านครหลวง
36.  เรื่อง  การแต่งตั้งประธานกรรมการในคณะกรรมการสํานักงานพัฒนารัฐบาลดิจิทัล
37.  เรื่อง  แต่งตั้งประธานกรรมการและกรรมการผู้ทรงคุณวุฒิในคณะกรรมการสถาบันคุณวุฒิวิชาชีพ
*******************
สํานักโฆษก สํานักเลขาธิการนายกรัฐมนตรี โทร. 0 2288-4396
กฎหมาย
1. เรื่อง ร่างประกาศกระทรวงมหาดไทย เรื่อง การให้ใช้บังคับผังเมืองรวมจังหวัดชัยภูมิ (ฉบับที่ ..) พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมจังหวัดชัยภูมิ พ.ศ. 2558)
คณะรัฐมนตรีมีมติเห็นชอบดังนี้
1. เห็นชอบร่างประกาศกระทรวงมหาดไทย เรื่อง การให้ใช้บังคับผังเมืองรวมจังหวัดชัยภูมิ (ฉบับที่ ..) พ.ศ. .... ตามที่กระทรวงมหาดไทย (มท.) เสนอ และให้ มท. แก้ไขบทอาศัยอํานาจในร่างประกาศตามความเห็นของสํานักงานคณะกรรมการกฤษฎีกา แล้วดําเนินการต่อไปได้
2. ให้ มท. รับความเห็นของกระทรวงเกษตรและสหกรณ์ กระทรวงคมนาคม กระทรวงทรัพยากรธรรมชาติและสิ่งแวดล้อม และสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
สาระสําคัญของร่างประกาศ
เป็นการแก้ไขเพิ่มเติมกฎกระทรวงให้ใช้บังคับผังเมืองรวมจังหวัดชัยภูมิ พ.ศ. 2558 เพื่อแก้ไขข้อกําหนดการใช้ประโยชน์ที่ดินและเพิ่มเติมบัญชีท้ายของกฎกระทรวงให้ใช้บังคับผังเมืองรวมจังหวัดชัยภูมิดังกล่าว โดยแก้ไขข้อกําหนดการใช้ประโยชน์ที่ดินประเภทชนบทและเกษตรกรรม (สีเขียว) บริเวณหมายเลข 2.3 โดยยกเว้นให้สามารถดําเนินการหรือประกอบกิจการโรงงานลําดับที่ 11 (3) การทําน้ําตาลทรายดิบหรือน้ําตาลทรายขาว และ(4) การทําน้ําตาลทรายดิบหรือน้ําตาลทรายขาวให้บริสุทธิ์ โรงงานลําดับที่ 88 (2) การผลิตพลังงานไฟฟ้าจากพลังงานความร้อนซึ่งไม่ใช่ถ่านหินหรือนิวเคลียร์ในการผลิต และโรงงานลําดับที่ 102 โรงงานประกอบกิจการเกี่ยวกับการผลิตหรือจําหน่ายไอน้ํา (Steam Generating) ได้ในอาคารที่มีความสูงเกิน 12 เมตร และเพิ่มบัญชีท้ายกฎกระทรวงให้ใช้บังคับผังเมืองรวมจังหวัดชัยภูมิ พ.ศ. 2558 โดยให้สามารถดําเนินการหรือประกอบกิจการโรงงานลําดับที่ 11 (3) และ (4) โรงงานลําดับที่ 88 (2) ซึ่งไม่ใช้ถ่านหินหรือนิวเคลียร์ในการผลิต และโรงงานลําดับที่ 102 ในที่ดินประเภทชนบทและเกษตรกรรม (สีเขียว) เฉพาะบริเวณหมายเลข 2.3 ทั้งนี้ เพื่อให้การประกอบกิจการโรงงานดําเนินการได้อย่างเหมาะสมกับสภาพการณ์ปัจจุบัน ซึ่งกระทรวงมหาดไทยได้ดําเนินการตามขั้นตอนที่กําหนดไว้ในพระราชบัญญัติการผังเมือง พ.ศ. 2562 แล้ว และคณะกรรมการผังเมืองได้มีมติเห็นชอบด้วยแล้ว
2. เรื่อง ร่างประกาศกระทรวงมหาดไทย เรื่อง การให้ใช้บังคับผังเมืองรวมจังหวัดอุบลราชธานี (ฉบับที่ ..) พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมจังหวัดอุบลราชธานี พ.ศ. 2558)
คณะรัฐมนตรีมีมติเห็นชอบดังนี้
1. เห็นชอบร่างประกาศกระทรวงมหาดไทย เรื่อง การให้ใช้บังคับผังเมืองรวมจังหวัดอุบลราชธานี (ฉบับที่ ..) พ.ศ. .... ตามที่กระทรวงมหาดไทย (มท.) เสนอ และให้ มท. แก้ไขบทอาศัยอํานาจในร่างประกาศตามความเห็นของสํานักงานคณะกรรมการกฤษฎีกา แล้วดําเนินการต่อไปได้
2. ให้ มท. รับความเห็นของกระทรวงเกษตรและสหกรณ์ กระทรวงคมนาคม กระทรวงทรัพยากร
ธรรมชาติและสิ่งแวดล้อม และสํานักงานสภาพัฒนาการเศรษฐกิจและสังคมแห่งชาติไปพิจารณาดําเนินการต่อไปด้วย
สาระสําคัญของร่างประกาศ
1. แก้ไขเพิ่มเติมข้อกําหนดการใช้ประโยชน์ที่ดินตามกฎกระทรวงให้ใช้บังคับผังเมืองรวมจังหวัดอุบลราชธานี พ.ศ. 2558 เพื่อกําหนดให้ที่ดินประเภทชนบทและเกษตรกรรม (สีเขียว) ข้อ 8 (1) ให้ดําเนินการหรือประกอบกิจการได้ในอาคารที่ไม่ใช่อาคารขนาดใหญ่หรืออาคารสูง ยกเว้นในท้องที่ตําบลหัวนา อําเภอเขมราฐ และตําบลนาดี อําเภอนาเยีย จังหวัดอุบลราชธานี พื้นที่ตามประกาศกระทรวงอุตสาหกรรม เรื่อง กําหนดพื้นที่แหล่งหินอุตสาหกรรม ฉบับที่ 3 และฉบับที่ 24 แต่ไม่หมายความรวมถึงโครงสร้างสําหรับใช้ในการรับส่งสัญญาณวิทยุ สัญญาณโทรทัศน์ หรือสัญญาณสื่อสารทุกชนิด
2. ยกเลิกความในหมายเหตุ โรงงานลําดับที่ 3 (2) ของบัญชีท้ายกฎกระทรวงให้ใช้บังคับผังเมืองรวมจังหวัดอุบลราชธานีฯ
ทั้งนี้ เพื่อกําหนดให้การประกอบกิจการโรงงานดําเนินการได้อย่างเหมาะสมกับสภาพการณ์ปัจจุบัน ซึ่ง มท. ได้ดําเนินการตามขั้นตอนที่กําหนดไว้ในพระราชบัญญัติการผังเมือง พ.ศ. 2562 แล้ว และคณะกรรมการผังเมืองได้มีมติเห็นชอบด้วยแล้ว
3. เรื่อง ร่างพระราชกฤษฎีกาให้นําบทบัญญัติภายใต้มาตรา 30 วรรคหนึ่ง แห่งพระราชบัญญัติองค์กรจัดสรรคลื่นความถี่และกํากับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม (ฉบับที่ 3) พ.ศ. 2562 มาใช้บังคับ พ.ศ. ....
คณะรัฐมนตรีมีมติอนุมัติหลักการร่างพระราชกฤษฎีกาให้นําบทบัญญัติภายใต้มาตรา 30 วรรคหนึ่ง แห่งพระราชบัญญัติองค์กรจัดสรรคลื่นความถี่และกํากับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม (ฉบับที่ 3) พ.ศ. 2562 มาใช้บังคับ พ.ศ. .... ตามที่สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สํานักงาน กสทช.) เสนอ และให้ส่งสํานักงานคณะกรรมการกฤษฎีกาตรวจพิจารณา แล้วดําเนินการต่อไปได้
ทั้งนี้ สํานักงาน กสทช. เสนอว่า
1. โดยที่พระราชบัญญัติองค์กรจัดสรรคลื่นความถี่ฯ (ฉบับที่ 3) พ.ศ. 2562 มาตรา 30 บัญญัติว่า ในระยะเริ่มแรก มิให้นําส่วนที่ 3 การอนุญาตให้ใช้คลื่นความถี่ มาตรา 41 มาตรา 42 มาตรา 43 มาตรา 44 มาตรา 44/1 มาตรา 44/2 มาตรา 44/3 มาตรา 44/4 และมาตรา 44/5 และส่วนที่ 4 การกํากับการประกอบกิจการ มาตรา 45 และมาตรา 46 ในหมวด 2 การกํากับดูแลการประกอบกิจการ และมาตรา 65 (1) มาตรา 78 มาตรา 83 วรรคสอง และมาตรา 84 วรรคสอง แห่งพระราชบัญญัติองค์กรจัดสรรคลื่นความถี่และกํากับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. 2553 ซึ่งแก้ไขเพิ่มเติมโดยพระราชบัญญัตินี้ และมาตรา 16 มาตรา 27 มาตรา 28 และมาตรา 29 มาใช้บังคับ จนกว่าคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) จะมีความพร้อมที่จะดําเนินการตามบทบัญญัติดังกล่าว โดยเสนอให้มีการตราพระราชกฤษฎีกากําหนดให้นําบทบัญญัตินั้นมาใช้บังคับ โดยก่อนเสนอให้ตรา พระราชกฤษฎีกาดังกล่าว ให้ กสทช. จัดให้มีการรับฟังความคิดเห็นของประชาชนและผู้มีส่วนเกี่ยวข้องตามความเหมาะสมและนําข้อมูลที่ได้รับมาประกอบการพิจารณา พร้อมทั้งให้ กสทช. จัดทําแผนการดําเนินการ และกําหนดกรอบระยะเวลาในการตราพระราชกฤษฎีกาอย่างชัดเจน และให้มีการรายงานผลการเตรียมความพร้อมให้คณะรัฐมนตรีและรัฐสภาทราบอย่างน้อยทุกหกเดือนและเปิดเผยให้ประชาชนทราบด้วย
2. กสทช. ได้จัดทําแผนการดําเนินการ โดยกําหนดกรอบระยะเวลาให้มีการเสนอตราพระราชกฤษฎีกาตามมาตรา 30 แห่งพระราชบัญญัติองค์กรจัดสรรคลื่นความถี่ฯ (ฉบับที่ 3) พ.ศ. 2562 และรายงานผลการเตรียมความพร้อมให้คณะรัฐมนตรีและรัฐสภาทราบแล้ว และในการจัดทําแผนการดําเนินการดังกล่าว กสทช. ได้คํานึงถึงความพร้อมทางด้านต่าง ๆ ในการดําเนินการตามบทบัญญัติแห่งพระราชบัญญัติองค์กรจัดสรรคลื่นความถี่ฯ (ฉบับที่ 3) พ.ศ. 2562 ดังนี้
2.1 ความพร้อมทางด้านกฎหมาย เช่น แก้ไขข้อจํากัดการอนุญาตให้ใช้คลื่นความถี่การยกเลิกการออกใบอนุญาตประกอบกิจการ การโอนใบอนุญาตให้ใช้คลื่นความถี่ และการอนุญาตให้ใช้คลื่นความถี่โดยวิธีการอื่นนอกจากวิธีประมูล เป็นต้น
2.2 ความพร้อมทางด้านเทคนิค เช่น แก้ไขปัญหาการรบกวนระหว่างผู้ได้รับอนุญาตให้ใช้คลื่นความถี่ในแต่ละกิจการ โดยแบ่งช่วงของคลื่นความถี่อย่างชัดเจน (Band Partitioning) การดําเนินการแก้ไขแผนแม่บทการบริหารคลื่นความถี่ในส่วนของภาคผนวก ก. และตารางกําหนดคลื่นความถี่แห่งชาติ ให้สามารถประกอบกิจการหรือให้บริการข้ามกิจการได้ เป็นต้น
2.3 ความพร้อมทางด้านเศรษฐกิจ เช่น คํานึงถึงประโยชน์ที่ประเทศชาติและประชาชนจะได้รับจากการหลอมรวมในมิติคลื่นความถี่ อันจะส่งผลทําให้ผู้ให้บริการสามารถพัฒนาหรือผลิตการให้บริการใหม่ ๆ ที่หลากหลาย เพื่อตอบสนองต่อความต้องการของประชาชน อันเป็นการกระตุ้นการบริโภคของประชาชนและทําให้เศรษฐกิจของประเทศมีการขยายตัวมากยิ่งขึ้น
3. สํานักงาน กสทช. ได้จัดให้มีการรับฟังความคิดเห็นของประชาชนและผู้มีส่วนเกี่ยวข้องต่อการตราพระราชกฤษฎีกาภายใต้ตามมาตรา 30 แห่งพระราชบัญญัติองค์กรจัดสรรคลื่นความถี่ฯ (ฉบับที่ 3) พ.ศ. 2562 ในระหว่างวันที่ 17 กุมภาพันธ์ 2564 ถึงวันที่ 18 มีนาคม 2564 โดยจัดให้มีการประชุมเพื่อรับฟังความคิดเห็นเมื่อวันที่ 4 มีนาคม 2563 ณ อาคารหอประชุม ชั้น 2 สํานักงาน กสทช. และถ่ายทอดสดการประชุมผ่านทางเว็บไซต์ของสํานักงาน กสทช. ด้วยแล้ว
4. ในการประชุม กสทช. ครั้งที่ 7/2564 เมื่อวันที่ 7 เมษายน 2564 ได้มีมติเห็นชอบการเสนอให้มีการตราร่างพระราชกฤษฎีกาฯ และเห็นชอบสรุปผลการรับฟังความคิดเห็นของประชาชนและผู้มีส่วนเกี่ยวข้องต่อการตราร่างพระราชกฤษฎีกาฯ ดังกล่าว
5. บัดนี้ กสทช. มีความพร้อมที่จะดําเนินการตามบทบัญญัติตามข้อ 1 แล้ว จึงได้ยกร่างพระราชกฤษฎีกาให้นําบทบัญญัติภายใต้มาตรา 30 วรรคหนึ่ง แห่งพระราชบัญญัติองค์กรจัดสรรคลื่นความถี่และกํากับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม (ฉบับที่ 3) พ.ศ. 2562 มาใช้บังคับ พ.ศ. .... เพื่อให้การใช้คลื่นความถี่เกิดประโยชน์สูงสุด และสอดคล้องกับเทคโนโลยีการสื่อสารโดยใช้คลื่นความถี่ที่ได้พัฒนาขึ้น
6. ภายหลังร่างพระราชกฤษฎีกาฯ ได้ประกาศในราชกิจจานุเบกษาและมีผลใช้บังคับแล้ว กสทช. จะนําหลักเกณฑ์ที่เกี่ยวข้องจํานวน 4 ฉบับ ได้แก่ (1) การแก้ไขแผนแม่บทการบริหารคลื่นความถี่ (ภาคผนวก ก. และตารางกําหนดคลื่นความถี่แห่งชาติ) (2) หลักเกณฑ์การอนุญาตให้ใช้คลื่นความถี่โดยวิธีอื่นนอกเหนือจากวิธีประมูล (3) หลักเกณฑ์และวิธีการขออนุญาตประกอบกิจการกระจายเสียง กิจการโทรทัศน์ หรือกิจการโทรคมนาคมเพิ่มเติมจากการประกอบกิจการที่ได้รับอนุญาต และ (4) หลักเกณฑ์และวิธีการโอนใบอนุญาตให้ใช้คลื่นความถี่ ประกาศในราชกิจจานุเบกษาเพื่อให้มีผลใช้บังคับต่อไป
สาระสําคัญของร่างพระราชกฤษฎีกา
ให้นําบทบัญญัติส่วนที่ 3 การอนุญาตให้ใช้คลื่นความถี่ มาตรา 41 มาตรา 42 มาตรา 43 มาตรา 44 มาตรา 44/1 มาตรา 44/2 มาตรา 44/3 มาตรา 44/4 และมาตรา 44/5และส่วนที่ 4 การกํากับการประกอบกิจการ มาตรา 45 และมาตรา 46 ในหมวด 2 การกํากับดูแลการประกอบกิจการ และมาตรา 65 (1) มาตรา 78 มาตรา 83 วรรคสอง และมาตรา 84 วรรคสอง แห่งพระราชบัญญัติองค์กรจัดสรรคลื่นความถี่และกํากับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. 2553 ซึ่งแก้ไขเพิ่มเติมโดยพระราชบัญญัติองค์กรจัดสรรคลื่นความถี่และกํากับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม (ฉบับที่ 3) พ.ศ. 2562 และมาตรา 16 มาตรา 27 มาตรา 28 และมาตรา 29 แห่งพระราชบัญญัติองค์กรจัดสรรคลื่นความถี่และกํากับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม (ฉบับที่ 3) พ.ศ. 2562 มาใช้บังคับ
4. เรื่อง ร่างพระราชบัญญัติการศึกษาแห่งชาติ พ.ศ. .... และร่างพระราชบัญญัติส่งเสริมการเรียนรู้ พ.ศ. .... รวม 2 ฉบับ
คณะรัฐมนตรีมีมติเห็นชอบและรับทราบ ดังนี้
1. เห็นชอบร่างพระราชบัญญัติการศึกษาแห่งชาติ พ.ศ. .... และร่างพระราชบัญญัติส่งเสริมการเรียนรู้ พ.ศ. .... ของกระทรวงศึกษาธิการ รวม 2 ฉบับ ตามที่สํานักงานคณะกรรมการกฤษฎีกาเสนอ และให้ส่งคณะกรรมการประสานงานสภาผู้แทนราษฎรพิจารณา ก่อนเสนอรัฐสภาต่อไป โดยให้แจ้งประธานรัฐสภาทราบด้วยว่าร่างพระราชบัญญัติรวม 2 ฉบับดังกล่าวได้ตราขึ้นเพื่อดําเนินการตามหมวด 16 การปฏิรูปประเทศด้านการศึกษา ของรัฐธรรมนูญแห่งราชอาณาจักรไทย
2. รับทราบแผนในการจัดทํากฎหมายลําดับรอง กรอบระยะเวลา และกรอบสาระสําคัญของกฎหมายลําดับรองที่ต้องออกตามร่างพระราชบัญญัติรวม 2 ฉบับดังกล่าว ตามที่กระทรวงศึกษาธิการเสนอ
3. ให้กระทรวงศึกษาธิการรับความเห็นและข้อสังเกตของสํานักงานคณะกรรมการกฤษฎีกา สํานักงาน ก.พ. และสํานักงาน ก.พ.ร. ไปพิจารณาดําเนินการต่อไปด้วย
4. ให้กระทรวงศึกษาธิการได้รับยกเว้นการดําเนินการตามมติคณะรัฐมนตรีเมื่อวันที่ 24 กรกฎาคม 2550 (เรื่อง การซักซ้อมความเข้าใจเกี่ยวกับขั้นตอนการจัดตั้งหน่วยงานของรัฐ) และมติคณะรัฐมนตรีเมื่อวันที่ 4 เมษายน 2560 (เรื่อง การปรับปรุงแนวทางการจัดส่วนราชการในภูมิภาค) สําหรับการดําเนินการเมื่อมีการจัดตั้งกรมส่งเสริมการเรียนรู้แล้ว ให้กระทรวงศึกษาธิการเร่งดําเนินการตามกฎหมาย ระเบียบ และมติคณะรัฐมนตรีที่เกี่ยวข้องต่อไป
ทั้งนี้ ร่างพระราชบัญญัติ รวม 2 ฉบับ ที่สํานักงานคณะกรรมการกฤษฎีกาเสนอ คณะรัฐมนตรีได้เคยมีมติอนุมัติหลักการและสํานักงานคณะกรรมการกฤษฎีกาได้ตรวจพิจารณาแล้ว และต่อมาได้มีการแก้ไขร่างพระราชบัญญัติการศึกษาแห่งชาติ พ.ศ. .... ให้เป็นไปตามมติคณะรัฐมนตรี (25 พฤษภาคม 2564) ในประเด็นเกี่ยวกับการกําหนดให้วิชาชีพครู เป็น “วิชาชีพชั้นสูง” แก้ไขคําว่า “หัวหน้าสถานศึกษา” เป็น “ผู้บริหารสถานศึกษา” และแก้ไขคําว่า “ใบรับรองการประกอบวิชาชีพครู” เป็น “ใบอนุญาตประกอบวิชาชีพครู” เพื่อให้ร่างพระราชบัญญัติการศึกษาแห่งชาติ พ.ศ. .... เป็นกฎหมายแม่บทในการบริหารและการจัดการศึกษาให้สอดคล้องกับแนวทางการบริหารและการจัดการศึกษาในอนาคต สําหรับร่างพระราชบัญญัติส่งเสริมการเรียนรู้ พ.ศ. .... สํานักงานคณะกรรมการกฤษฎีกาได้แก้ไขถ้อยคําร่างพระราชบัญญัติให้สอดคล้องกับพระราชบัญญัติการศึกษาแห่งชาติ พ.ศ. .... ที่ได้มีการแก้ไขเพิ่มเติมตามมติคณะรัฐมนตรี (25 พฤษภาคม 2564) โดยร่างพระราชบัญญัติทั้ง 2 ฉบับดังกล่าวสอดคล้องกับหมวด 16 การปฏิรูปประเทศ มาตรา 258 จ. ด้านการศึกษา ของรัฐธรรมนูญแห่งราชอาณาจักรไทยและยุทธศาสตร์ชาติ (พ.ศ. 2561 – 2580) ซึ่งตามมาตรา 270 วรรคสอง ของรัฐธรรมนูญแห่งราชอาณาจักรไทย บัญญัติให้ร่างพระราชบัญญัติที่จะตราขึ้นเพื่อดําเนินการตามหมวด 16 การปฏิรูปประเทศ ให้เสนอและพิจารณาในที่ประชุมร่วมกันของรัฐสภา
โดยที่ร่างพระราชบัญญัติส่งเสริมการเรียนรู้ พ.ศ. .... ได้มีการยกสถานะสํานักงานส่งเสริมการศึกษานอกระบบและการศึกษาตามอัธยาศัย (สํานักงาน กศน.) ในสังกัดสํานักงานปลัดกระทรวงศึกษาธิการ ขึ้นเป็นกรมส่งเสริมการเรียนรู้ ซึ่งกระทรวงศึกษาธิการจะต้องดําเนินการขอจัดตั้งส่วนราชการดังกล่าวเสนอคณะกรรมการพัฒนาโครงสร้างระบบราชการของกระทรวง และสํานักงาน ก.พ.ร. ตามมติคณะรัฐมนตรีเมื่อวันที่ 24 กรกฎาคม 2550 ซึ่งกระทรวงศึกษาธิการเห็นว่าร่างพระราชบัญญัติดังกล่าวมีหลักการสําคัญที่จะทําให้การดําเนินการตามเจตนารมณ์ของรัฐธรรมนูญแห่งราชอาณาจักรไทยให้บรรลุผล และเป็นกฎหมายปฏิรูปการศึกษาที่มีความสอดคล้องกับหลักการยุทธศาสตร์ชาติ 20 ปี (พ.ศ. 2561 – 2580) รวมทั้งแผนการปฏิรูปประเทศด้านการศึกษา จึงเห็นควรเสนอร่างพระราชบัญญัติการศึกษาแห่งชาติ พ.ศ. .... และร่างพระราชบัญญัติส่งเสริมการเรียนรู้ พ.ศ .... ไปพร้อมกัน กระทรวงศึกษาธิการจึงจําเป็นต้องขอยกเว้นการดําเนินการตามมติคณะรัฐมนตรีเมื่อวันที่ 24 กรกฎาคม 2550 (เรื่อง การซักซ้อมความเข้าใจเกี่ยวกับขั้นตอนการจัดตั้งหน่วนงานของรัฐ)
สาระสําคัญของร่างพระราชบัญญัติ
1. ร่างพระราชบัญญัติการศึกษาแห่งชาติ พ.ศ. ....
1.1 หมวด 1 วัตถุประสงค์และเป้าหมายของการจัดการศึกษา โดยมุ่งเน้นในการดําเนินการจัดการศึกษาให้ผู้เรียนมีสมรรถนะตามช่วงวัย ความรู้ทางวิชาการหรือทักษะเฉพาะทาง ส่งเสริม สนับสนุน ช่วยเหลือ และกระตุ้นให้บุคคลทุกช่วงวัยแสวงหาความรู้เพิ่มเติมหรือความรู้อื่นใดที่ตนสนใจ กําหนดหน้าที่หรือสิทธิของรัฐ เอกชนและบุคคลเพื่อให้บรรลุเป้าหมายของการจัดการศึกษา กําหนดพื้นฐานการจัดการศึกษาของสถานศึกษาของรัฐที่มุ่งเน้นความเป็นอิสระและคล่องตัวตามความพร้อมและศักยภาพของแต่ละสถานศึกษา กําหนดแนวทางการจัดการศึกษาของเอกชน แนวทางการอุดหนุนภาคเอกชนในการจัดการศึกษาและการเข้าร่วมเป็นแหล่งเรียนรู้เชิงปฏิบัติการ กําหนดให้มีการรวมตัวของเอกชนในระดับจังหวัดเพื่อดําเนินการจัดการศึกษาและการจัดทําร่างแผนการศึกษาแห่งชาติ
1.2 หมวด 2 สถานศึกษา กําหนดระบบนิเวศของสถานศึกษาของรัฐ ได้แก่ สภาพและสิ่งแวดล้อมและสภาวะที่ปลอดภัย มีสถานที่ อุปกรณ์ในการศึกษา ครูและบุคลากรอื่น กําหนดหน่วยงานของรัฐที่มีหน้าที่ในการจัดการศึกษาและสถานศึกษาของรัฐ และจัดให้มีแหล่งเรียนรู้ตลอดชีวิต กําหนดวิธีการรับผู้เรียนในสถานศึกษาของรัฐให้มีความหลากหลาย กําหนดให้การบริหารและจัดการศึกษาของสถานศึกษาของรัฐมีความเป็นอิสระ และกําหนดให้จัดสรรงบประมาณให้แก่สถานศึกษาของรัฐโดยให้จัดสรรให้เป็นเงินอุดหนุนทั่วไปที่ไม่กําหนดวัตถุประสงค์ กําหนดรายได้ของสถานศึกษาของรัฐ และการจัดหาผลประโยชน์จากทรัพย์สินของสถานศึกษา
1.3 หมวด 3 ครูและบุคลากรอื่นที่เกี่ยวกับการจัดการศึกษา กําหนดให้ปรับเปลี่ยนบทบาทของครู “ให้เป็นผู้อํานวยการให้เกิดการเรียนรู้” กําหนดคุณสมบัติทั่วไปและคุณลักษณะเฉพาะครูให้สอดคล้องการจัดการเรียนการสอนแก่ผู้เรียนแต่ละช่วงวัย กําหนดให้มีการศึกษาและวิจัยหาต้นแบบ กระบวนการและวิธีการที่หลากหลายและมีประสิทธิภาพในการจัดการเรียนการสอนในการผลิตครูซึ่งจัดกระบวนการเรียนรู้เพื่อให้บรรลุเป้าหมาย ตลอดทั้งวิธีการในการพัฒนาศักยภาพครูให้สูงขึ้นและทันต่อความเปลี่ยนแปลงที่เกิดขึ้น กําหนดให้มีใบอนุญาตประกอบวิชาชีพครูที่มีความยืดหยุ่น และเปิดกว้างเพื่อเอื้อให้บุคคลที่ไม่ได้จบการศึกษาครุศาสตร์ ศึกษาศาสตร์ กําหนดให้มีการพัฒนาครู ผู้บริหารสถานศึกษา และบุคลากรอื่นทางการศึกษาให้มีความรู้ ความสามารถและสมรรถนะเพิ่มพูนอย่างต่อเนื่อง รวมทั้งกําหนดให้มีระบบการติดตามและประเมินประสิทธิภาพและประสิทธิผลครูและบุคลากรอื่นที่เกี่ยวกับการจัดการศึกษา
1.4 หมวด 4 การจัดการศึกษา กําหนดระบบการจัดการศึกษาสอดคล้องตามความต้องการหรือวัตถุประสงค์ของผู้เรียนเป็นสําคัญ และกําหนดให้มีระบบการเทียบเคียงหรือเทียบโอนผลการเรียน ทักษะ ความรู้ ประสบการณ์ หรือสมรรถนะ รวมทั้งให้รัฐต้องส่งเสริม สนับสนุน หรือกระตุ้นให้เกิดการศึกษาเพื่อการพัฒนาตนเองและการศึกษาเพื่อการเรียนรู้ตลอดชีวิต กําหนดให้มีสถาบันหลักสูตรและการเรียนรู้เป็นหน่วยงานของรัฐในกํากับของกระทรวงศึกษาธิการ มีฐานะเป็นนิติบุคคลที่ไม่เป็นส่วนราชการมีหน้าที่และอํานาจในการสนับสนุนด้านวิชาการให้กับสถานศึกษาทุกสังกัด กําหนดแนวทางในการจัดทําหลักสูตรต้นแบบ มุ่งส่งเสริมการเรียนรู้เชิงรุก กําหนดการประเมินการเรียนรู้ให้เน้นการประเมินผลสัมฤทธิ์ต่อเป้าหมายของผู้เรียน
1.5 หมวด 5 หน้าที่ของหน่วยงานของรัฐ กําหนดหลักการการบริหารราชการในกระทรวงศึกษาธิการ เพื่อดําเนินการให้เป็นไปตามหน้าที่และอํานาจของกระทรวงศึกษาธิการ โดยกําหนดให้การบริหารราชการในกระทรวงศึกษาธิการต้องไม่มีลักษณะที่ทําให้การจัดการศึกษาถูกแบ่งออกเป็นส่วน ๆ โดยไม่ต่อเนื่องหรือบูรณาการกัน และไม่ทําให้สถานศึกษาขาดอิสระในการจัดการศึกษา กําหนดให้กระทรวง ทบวง กรม หรือส่วนราชการ หรือหน่วยงานอื่นของรัฐที่จัดการศึกษา หรือเอกชนซึ่งมีสิทธิในการจัดการศึกษา ต้องดําเนินการจัดการศึกษาให้ได้ผลตามแนวทางการพัฒนาคุณภาพการศึกษา ซึ่งต้องผ่านกระบวนการของการรับฟังความคิดเห็นจากผู้มีส่วนได้เสีย กําหนดให้มีการประเมินคุณภาพการศึกษาของประเทศ ตามหลักเกณฑ์ วิธีการ และเงื่อนไขที่คณะกรรมการนโยบายกําหนดได้ และกําหนดให้มีระบบเทคโนโลยีสารสนเทศ หรือการบริหารจัดการข้อมูลสนเทศทางการศึกษาเพื่อประโยชน์ในการติดตาม ตรวจสอบ และประเมินผลการจัดการศึกษา
1.6 หมวด 6 แผนการศึกษาแห่งชาติและทรัพยากรเพื่อการศึกษา กําหนดให้สํานักงานคณะกรรมการนโยบายการศึกษาแห่งชาติจัดทําแผนการศึกษาแห่งชาติ โดยกําหนดกรอบสาระและแนวทางการจัดทําแผนการศึกษาแห่งชาติ และให้มีการพิจารณาทบทวนความเหมาะสมของแผนการศึกษาแห่งชาติทุก 5 ปี กําหนดให้ส่วนราชการที่เกี่ยวข้องกับการจัดการศึกษาและสํานักงานคณะกรรมการนโยบายการศึกษาแห่งชาติร่วมกันจัดทําแผนปฏิบัติการตามแผนการศึกษาแห่งชาติรายปีเป็นระยะเวลาทุก 4 ปี เพื่อใช้เป็นกรอบในการจัดทําคําของบประมาณของส่วนราชการและหน่วยงานของรัฐ กําหนดให้สํานักงานคณะกรรมการนโยบายการศึกษาแห่งชาติทําหน้าที่ในการติดตาม ตรวจสอบ และประเมินผลการดําเนินการตามแผนการศึกษาแห่งชาติ และจัดทํารายงานสรุปผลให้เสนอต่อคณะกรรมการนโยบายการศึกษาแห่งชาติ และให้เสนอรายงานต่อคณะรัฐมนตรี สภาผู้แทนราษฎร และวุฒิสภา และเปิดเผยให้ประชาชนทราบเป็นการทั่วไป
1.7 หมวด 7 คณะกรรมการนโยบายการศึกษาแห่งชาติ กําหนดให้มีคณะกรรมการนโยบายการศึกษาแห่งชาติ โดยมีหน้าที่และอํานาจที่สําคัญในการเสนอแนะนโยบายเกี่ยวกับการศึกษาต่อคณะรัฐมนตรี การให้ความเห็นชอบร่างแผนการศึกษาแห่งชาติเพื่อเสนอต่อคณะรัฐมนตรี และจัดให้มีกลไกให้ประชาชนมีส่วนร่วมในการจัดการศึกษาอย่างทั่วถึง กําหนดมาตรการที่จะให้หน่วยงานของรัฐชี้ชวน ส่งเสริม และสนับสนุนให้เกิดการมีส่วนร่วมของประชาชน และกําหนดให้มีสํานักงานคณะกรรมการนโยบายการศึกษาแห่งชาติเป็นส่วนราชการในกระทรวงศึกษาธิการ มีหน้าที่รับผิดชอบงานธุรการ และดําเนินการเพื่อให้คณะกรรมการนโยบายการศึกษาแห่งชาติบรรลุภารกิจและหน้าที่ตามที่บัญญัติไว้ในพระราชบัญญัตินี้ ตลอดทั้งอํานวยความสะดวก ประสานงาน ให้ความร่วมมือ ส่งเสริม และสนับสนุนการปฏิบัติงานของคณะกรรมการนโยบายการศึกษาแห่งชาติ
2. ร่างพระราชบัญญัติส่งเสริมการเรียนรู้ พ.ศ. ....
2.1 กําหนดวัตถุประสงค์ของการส่งเสริมการเรียนรู้ เพื่อพัฒนาบุคคลให้มีความสมบูรณ์ทั้งร่างกาย จิตใจ และสติปัญญา รู้จักสิทธิควบคู่กับหน้าที่และความรับผิดชอบทั้งต่อตนเอง ครอบครัว ชุมชน สังคม และประเทศชาติ
2.2 กําหนดรูปแบบการส่งเสริมการเรียนออกเป็นสามรูปแบบ คือ การเรียนรู้ตลอดชีวิต การเรียนรู้เพื่อการพัฒนาตนเอง และการเรียนรู้เพื่อคุณวุฒิตามระดับและกําหนดให้กรมส่งเสริมการเรียนรู้มีหน้าที่ส่งเสริมการเรียนรู้ทั้ง 3 รูปแบบ และให้รัฐมนตรีว่าการกระทรวงศึกษาธิการมีอํานาจประกาศกําหนดให้มีการส่งเสริมการเรียนรู้ในรูปแบบอื่นได้ ทั้งนี้ เพื่อให้เกิดประโยชน์สูงสุดแก่ประชาชน
2.3 กําหนดเป้าหมายของการเรียนรู้ตลอดชีวิต เพื่อให้บุคคลสามารถเรียนรู้ และเข้าถึงแหล่งเรียนรู้ได้ด้วยตนเอง โดยกรมส่งเสริมการเรียนรู้ต้องดําเนินการจัด ส่งเสริม สนับสนุนการเรียนรู้ตลอดชีวิต และกําหนดเป้าหมายของการเรียนรู้เพื่อพัฒนาตนเอง เพื่อเป็นการพัฒนาศักยภาพ ทักษะและความเชี่ยวชาญเฉพาะด้านตามความถนัดของตนเอง การประกอบอาชีพ การพัฒนาอาชีพ และการยกระดับคุณภาพชีวิตของตนเอง ครอบครัว ชุมชน และสังคม รวมทั้งกําหนดเป้าหมายของการเรียนรู้เพื่อคุณวุฒิ เพื่อเป็นการจัดการเรียนรู้ ให้แก่ผู้ซึ่งอยู่ในวัยเรียนแต่ไม่ได้รับการศึกษาในโรงเรียน ให้ได้รับการศึกษาขั้นพื้นฐาน
2.4 กําหนดให้หน่วยจัดการเรียนรู้มีอํานาจรับรองคุณวุฒิให้แก่ผู้เรียนเมื่อสําเร็จการศึกษา โดยออกเป็นประกาศนียบัตร วุฒิบัตร หรือหนังสือรับรองความรู้ นอกจากนี้ กําหนดให้กรมส่งเสริมการเรียนรู้ต้องจัดให้มีระบบการเทียบระดับการศึกษา เทียบเคียง หรือเทียบโอนผลการเรียน ทักษะ ความรู้ ประสบการณ์ หรือสมรรถนะ
2.5 กําหนดหน้าที่และอํานาจของกรมส่งเสริมการเรียนรู้ให้ต้องจัดให้มีส่งเสริม และสนับสนุนให้มีการผลิตและพัฒนาหลักสูตร โปรแกรมการเรียนรู้ สื่อการเรียนรู้ และวิธีการจัดกระบวนการเรียนรู้ที่เกี่ยวกับการส่งเสริมการเรียนรู้ จัดให้มีระบบเทคโนโลยีสารสนเทศ เพื่อใช้ประโยชน์ในการส่งเสริมการเรียนรู้ ร่วมมือกับภาคีเครือข่ายเพื่อจัดให้มีสิ่งอํานวยความสะดวกและแหล่งเรียนรู้เพื่อให้ผู้เรียนสามารถเข้าถึงการเรียนรู้ได้ทุกรูปแบบ
2.6 กําหนดให้มีสํานักงานส่งเสริมการเรียนรู้ประจําจังหวัดเพื่อกํากับดูแล ช่วยเหลือ ส่งเสริม สนับสนุน อํานวยความสะดวกและแนะนําการปฏิบัติหน้าที่ของเจ้าหน้าที่ในระดับอําเภอ ศูนย์การเรียนรู้ระดับตําบล และศูนย์การเรียนรู้ในพื้นที่ และกําหนดให้มีหน่วยส่งเสริมการเรียนรู้ระดับอําเภอเพื่อกํากับ ดูแล ช่วยเหลือ ส่งเสริม สนับสนุน อํานวยความสะดวกและแนะนําการปฏิบัติหน้าที่ของศูนย์การเรียนรู้ระดับตําบล และศูนย์การเรียนรู้ในพื้นที่ เกี่ยวกับด้านวิชาการ เทคโนโลยีที่จําเป็นในการส่งเสริมการเรียนรู้ ให้เป็นไปตามแผนการส่งเสริมการเรียนรู้ของจังหวัด
2.7 กําหนดให้เปลี่ยนสํานักงานส่งเสริมการศึกษานอกระบบและการศึกษาตามอัธยาศัย ซึ่งเดิมสังกัดสํานักงานปลัดกระทรวง กระทรวงศึกษาธิการ เป็นกรมส่งเสริมการเรียนรู้โดยให้มีฐานะเป็นนิติบุคคลและเป็นกรมในกระทรวงศึกษาธิการตามกฎหมายว่าด้วยระเบียบบริหารราชการ กระทรวงศึกษาธิการและกฎหมายว่าด้วยระเบียบบริหารราชการแผ่นดินอยู่ในบังคับบัญชาของรัฐมนตรีและปลัดกระทรวงศึกษาธิการ
2.8 แก้ไขเพิ่มเติมบทบัญญัติว่าด้วยการโอนบรรดากิจการ อํานาจหน้าที่ ทรัพย์สิน งบประมาณ สิทธิ หนี้ และภาระผูกพัน รวมทั้งข้าราชการ พนักงานราชการ ลูกจ้างและอัตรากําลัง เฉพาะในส่วนที่เกี่ยวกับสํานักงานส่งเสริมการศึกษานอกระบบและการศึกษาตามอัธยาศัย ซึ่งเดิมสังกัดในสํานักงานปลัดกระทรวง กระทรวงศึกษาธิการ ไปเป็นของกรมส่งเสริมการเรียนรู้ กระทรวงศึกษาธิการ และให้ข้าราชการ พนักงานราชการ หรือลูกจ้าง ซึ่งเป็นข้าราชการพลเรือนสามัญ ข้าราชการครูและบุคลากรทางการศึกษา พนักงานราชการ หรือลูกจ้าง อยู่ในวันก่อนวันที่พระราชบัญญัตินี้ใช้บังคับ ยังคงเป็นข้าราชการพลเรือนสามัญ ข้าราชการครูและบุคลากรทางการศึกษา พนักงานราชการ หรือลูกจ้าง แล้วแต่กรณี ต่อไปจนกว่าจะมีกฎหมายกําหนดเป็นอย่างอื่น และให้มีสิทธิได้รับเงินเดือน เงินประจําตําแหน่ง เงินวิทยฐานะ และประโยชน์ตอบแทนอื่นไม่น้อยกว่าที่เคยได้รับอยู่เดิม
5. เรื่อง ร่างกฎกระทรวง ฉบับที่ .. (พ.ศ. ....) ออกตามความในพระราชบัญญัติจราจรทางบก พ.ศ. 2522
คณะรัฐมนตรีมีมติอนุมัติหลักการร่างกฎกระทรวง ฉบับที่ .. (พ.ศ. ....) ออกตามความในพระราชบัญญัติจราจรทางบก พ.ศ. 2522 ตามที่สํานักงานตํารวจแห่งชาติ (ตช.) เสนอ และให้ส่งสํานักงานคณะกรรมการกฤษฎีกาตรวจพิจารณาแล้วดําเนินการต่อไปได้
ทั้งนี้ ตช. เสนอว่า
1. โดยที่มาตรา 67 แห่งพระราชบัญญัติจราจรทางบก พ.ศ. 2522 บัญญัติให้ผู้ขับขี่ต้องขับรถด้วยอัตราความเร็วตามที่กฎหมายกําหนดในกฎกระทรวงหรือตามเครื่องหมายจราจรที่ได้ติดตั้งไว้ในทาง และเครื่องหมายจราจรที่ติดตั้งไว้ จะกําหนดอัตราความเร็วขั้นสูงหรือขั้นต่ําก็ได้ แต่ต้องไม่เกินอัตราความเร็วที่กําหนดในกฎกระทรวง ทั้งนี้ การขับรถโดยใช้ความเร็วเกินกว่าที่กําหนดไว้ในกฎกระทรวงจะเป็นความผิดตามมาตรา 152 แห่งพระราชบัญญัติดังกล่าว ต้องระวางโทษปรับไม่เกินหนึ่งพันบาท ซึ่งกฎกระทรวง ฉบับที่ 6 (พ.ศ. 2522) ออกตามความในพระราชบัญญัติจราจรทางบก พ.ศ. 2522 และกฎกระทรวง ฉบับที่ 10 (พ.ศ. 2524) ออกตามความในพระราชบัญญัติจราจรทางบก พ.ศ. 2522 ซึ่งแก้ไขเพิ่มเติมกฎกระทรวง ฉบับที่ 6ฯ ตราขึ้นเพื่อกําหนดอัตราความเร็วแบ่งตามลักษณะประเภทรถและตามพื้นที่นั้นได้ใช้บังคับมาเป็นเวลานานแล้ว บทบัญญัติบางประการไม่เหมาะสมกับสถานการณ์ปัจจุบัน
2. ดังนั้น เพื่อให้เป็นไปตามมติคณะรัฐมนตรีวันที่ 13 มีนาคม 2561 จึงเห็นสมควรปรับปรุงแก้ไขการกําหนดอัตราความเร็วสําหรับการขับรถในทางให้มีความเหมาะสมกับสภาพการจราจรและสอดคล้องกับมาตรฐานสากล โดยคํานึงถึงปัจจัยด้านพื้นที่ ลักษณะทางเดินรถและประเภทของยานพาหนะ ตลอดจนความปลอดภัยในชีวิตและทรัพย์สินของประชาชนผู้ใช้ทาง เพื่อให้เกิดความสะดวกและปลอดภัยในการจราจรทางบก จึงได้ยกร่างกฎกระทรวง ฉบับที่ .. (พ.ศ. ....) ออกตามความในพระราชบัญญัติจราจรทางบก พ.ศ. 2522 ขึ้น
3. ในการประชุมคณะทํางานพิจารณาปรับปรุงแก้ไขกฎหมายว่าด้วยการจราจรทางบก ครั้งที่ 2/2562 วันจันทร์ที่ 24 ธันวาคม 2562 ได้พิจารณาร่างกฎกระทรวง ฉบับที่ .. (พ.ศ. ....) ออกตามความในพระราชบัญญัติจราจรทางบก พ.ศ. 2522 (การกําหนดอัตราความเร็วของยานพาหนะในสายทางต่าง ๆ ) โดยมีกระทรวงคมนาคม (คค.) กรมทางหลวง กรมทางหลวงชนบท กรมการขนส่งทางบก การทางพิเศษแห่งประเทศไทย กรมป้องกันและบรรเทาสาธารณภัย ศูนย์วิชาการเพื่อความปลอดภัยทางถนน ร่วมพิจารณาด้วย และได้ผ่านการพิจารณาของคณะกรรมการพิจารณาร่างกฎหมายของ ตช. ด้วยแล้ว ทั้งนี้ ได้รับฟังความคิดเห็นผ่านเว็บไซต์ของ ตช. https://royalthaipolice.go.th ตั้งแต่วันที่ 25 พฤศจิกายน 2563 ถึงวันที่ 25 ธันวาคม 2563
สาระสําคัญของร่างกฎกระทรวง
1. ให้ยกเลิกกฎกระทรวง ฉบับที่ 6 (พ.ศ. 2522) ออกตามความในพระราชบัญญัติจราจรทางบก พ.ศ. 2522 และยกเลิกกฎกระทรวง ฉบับที่ 10 (พ.ศ. 2524) ออกตามความในพระราชบัญญัติจราจรทางบก พ.ศ. 2522
2. กําหนดนิยามของ “เขตชุมชน” “เกาะกลางถนน” “ทางพิเศษ” และ “เครื่องหมายจราจร”
3. กําหนดความเร็วขั้นสูงสําหรับการขับรถในทางเดินรถ ดังนี้
3.1 ในเขตกรุงเทพมหานคร เขตเมืองพัทยา หรือเขตชุมชน
(1) รถบรรทุกที่มีน้ําหนักตัวรถเกิน 2,200 กิโลกรัม รถบรรทุกคนโดยสารที่ใช้บรรทุกคนโดยสารเกินสิบห้าคน รถโรงเรียน หรือรถรับส่งนักเรียนและรถจักรยานยนต์ ให้ขับโดยใช้ความเร็วไม่เกินชั่วโมงละ 60 กิโลเมตร
(2) รถในขณะที่ลากจูงรถอื่น รถยนต์สี่ล้อเล็ก หรือรถยนต์สามล้อ ให้ขับโดยใช้ความเร็วไม่เกินชั่วโมงละ 45 กิโลเมตร
3.2 นอกเขตกรุงเทพมหานคร เขตเมืองพัทยา หรือเขตชุมชน
(1) รถบรรทุกที่มีน้ําหนักตัวรถเกิน 2,200 กิโลกรัม รถบรรทุกคนโดยสารที่ใช้บรรทุกคนโดยสารเกินสิบห้าคน ให้ขับโดยใช้ความเร็วไม่เกินชั่วโมงละ 80 กิโลเมตร
(2) รถโรงเรียน หรือรถรับส่งนักเรียน และรถจักรยานยนต์ ให้ขับโดยใช้ความเร็วไม่เกินชั่วโมงละ 70 กิโลเมตร
(3) รถในขณะที่ลากจูงรถอื่น รถยนต์สี่ล้อเล็ก หรือรถยนต์สามล้อ ให้ขับโดยใช้ความเร็วไม่เกินชั่วโมงละ 55 กิโลเมตร
3.3 ทางเดินรถที่จัดแบ่งช่องเดินรถในทิศทางเดียวกันไว้อย่างน้อยสองช่องเดินรถและมีเกาะกลางถนน
(1) รถบรรทุกที่มีน้ําหนักตัวรถเกิน 2,200 กิโลกรัม รถบรรทุกคนโดยสารที่ใช้บรรทุกคนโดยสารเกินสิบห้าคน ให้ขับโดยใช้ความเร็วไม่เกินชั่วโมงละ 90 กิโลเมตร
(2) รถโรงเรียน หรือรถรับส่งนักเรียน และรถจักรยานยนต์ ให้ขับโดยใช้ความเร็วไม่เกินชั่วโมงละ 80 กิโลเมตร
(3) รถในขณะที่ลากจูงรถอื่น รถยนต์สี่ล้อเล็ก หรือรถยนต์สามล้อ ให้ขับโดยใช้ความเร็วไม่เกินชั่วโมงละ 65 กิโลเมตร
3.4 ทางเดินรถที่เป็นทางพิเศษ
(1) รถบรรทุกที่มีน้ําหนักตัวรถเกิน 2,200 กิโลกรัม รถบรรทุกคนโดยสารที่ใช้บรรทุกคนโดยสารเกินสิบห้าคน รถโรงเรียน หรือรถรับส่งนักเรียน ในกรณีเป็นทางที่จัดสร้างขึ้นในระดับเหนือหรือใต้พื้นดินหรือพื้นน้ําให้ขับโดยใช้ความเร็วไม่เกินชั่วโมงละ 80 กิโลเมตร ในกรณีเป็นทางที่จัดสร้างขึ้นในระดับพื้นดินให้ขับโดยใช้ความเร็วไม่เกินชั่วโมงละ 90 กิโลเมตร
(2) รถในขณะที่ลากจูงรถอื่น ให้ขับโดยใช้ความเร็วไม่เกินชั่วโมงละ 65 กิโลเมตร
4. ให้หน่วยงานซึ่งมีหน้าที่รับผิดชอบดูแลทางเดินรถนั้น ๆ ดําเนินการจัดทําเครื่องหมายจราจร และมีหน้าที่ควบคุมกําหนดความเร็วในเครื่องหมายจราจรประเภทที่สามารถปรับเปลี่ยน รูปภาพ ข้อความ ตัวหนังสือ ตัวเลข หรือสัญลักษณ์ได้
6. เรื่อง ร่างพระราชบัญญัติพืชกระท่อม พ.ศ. ....
คณะรัฐมนตรีมีมติเห็นชอบร่างพระราชบัญญัติพืชกระท่อม พ.ศ. .... ของกระทรวงยุติธรรม (ยธ.) ที่สํานักงานคณะกรรมการกฤษฎีกาตรวจพิจารณาแล้ว และให้ส่งคณะกรรมการประสานงานสภาผู้แทนราษฎรพิจารณา ก่อนเสนอสภาผู้แทนราษฎรต่อไป
ทั้งนี้ ร่างพระราชบัญญัติพืชกระท่อม พ.ศ. .... ที่สํานักงานคณะกรรมการกฤษฎีกาตรวจพิจารณาแล้วได้มีการแก้ไขเพิ่มเติมในสาระสําคัญจากร่างพระราชบัญญัติที่คณะรัฐมนตรีได้อนุมัติหลักการ เมื่อวันที่ 12 ตุลาคม 2563 โดยยังคงยึดหลักการเดิมตามที่ ยธ. เสนอ และ ยธ. แจ้งยืนยันให้ความเห็นชอบกับร่างพระราชบัญญัติในเรื่องนี้ที่สํานักงานคณะกรรมการกฤษฎีกาได้ตรวจพิจารณาเสร็จแล้ว
สาระสําคัญของร่างพระราชบัญญัติ
ร่างพระราชบัญญัติพืชกระท่อม พ.ศ. .... มีสาระสําคัญโดยสรุป ดังนี้
1. ขอบเขตการใช้บังคับกฎหมาย (ร่างมาตรา 3)
กําหนดให้การใช้ใบกระท่อมเป็นวัตถุดิบหรือส่วนประกอบของผลิตภัณฑ์สมุนไพรตามกฎหมายว่าด้วยผลิตภัณฑ์สมุนไพร ยาตามกฎหมายว่าด้วยยา อาหารตามกฎหมายว่าด้วยอาหาร เครื่องสําอางตามกฎหมายว่าด้วยเครื่องสําอาง หรือผลิตภัณฑ์อื่นใดตามที่มีกฎหมายเฉพาะบัญญัติไว้ รวมถึงการนําเข้า การส่งออก การขาย และการโฆษณา ซึ่งผลิตภัณฑ์ดังกล่าวให้เป็นไปตามกฎหมายว่าด้วยการนั้น เว้นแต่กรณีที่บัญญัติไว้ในมาตรา 28
2. บทนิยาม (ร่างมาตรา 4)
2.1 กําหนดนิยามคําว่า “พืชกระท่อม” หมายความว่า พืชซึ่งมีชื่อวิทยาศาสตร์ว่า Mitragyna speciosa (Korth.) Havil.
2.2 กําหนดนิยามคําว่า “ใบกระท่อม” หมายความว่า ใบของพืชกระท่อมและให้หมายความรวมถึงสารที่เป็นอันตรายต่อสุขภาพที่สกัดได้จากใบของพืชกระท่อมตามที่รัฐมนตรีว่าการกระทรวงยุติธรรมและรัฐมนตรีว่าการกระทรวงสาธารณสุขร่วมกันประกาศกําหนด
3. มาตรารักษาการ (ร่างมาตรา 5)
กําหนดให้รัฐมนตรีว่าการกระทรวงยุติธรรมและรัฐมนตรีว่าการกระทรวงสาธารณสุขรักษาการตามร่างพระราชบัญญัตินี้
4. หมวด 1 บททั่วไป (ร่างมาตรา 6 และร่างมาตรา 7)
4.1 กําหนดให้การยื่นคําขอ การอนุญาต การออกใบอนุญาตและใบแทนใบอนุญาต การต่ออายุใบอนุญาต การสั่งการ และการแจ้ง รวมตลอดทั้งการออกใบเสร็จรับเงินค่าธรรมเนียมตามพระราชบัญญัตินี้ จะดําเนินการโดยวิธีการทางอิเล็กทรอนิกส์ตามที่รัฐมนตรีว่าการกระทรวงยุติธรรมกําหนดก็ได้ (ร่างมาตรา 6)
4.2 กําหนดให้ในกรณีที่มีบทบัญญัติใดในพระราชบัญญัตินี้กําหนดให้การขอรับใบอนุญาต การออกใบอนุญาต การแจ้ง หรือการออกใบรับแจ้ง หรือการปฏิบัติตามบทบัญญัตินั้นต้องเป็นไปตามหลักเกณฑ์ วิธีการ หรือเงื่อนไขที่กําหนดในกฎกระทรวงหรือประกาศห้ามมิให้ใช้บทบัญญัติดังกล่าวจนกว่าจะมีการออกกฎกระทรวงหรือประกาศนั้นแล้ว (ร่างมาตรา 7)
5. หมวด 2 การเพาะหรือปลูกพืชกระท่อม การขาย การนําเข้า และการส่งออกใบกระท่อม เพื่อประโยชน์ในเชิงอุตสาหกรรม (ร่างมาตรา 8 ถึงร่างมาตรา 18)
5.1 กําหนดให้รัฐมนตรีว่าการกระทรวงยุติธรรมประกาศกําหนดหลักเกณฑ์และเงื่อนไขในการใช้ประโยชน์ในเชิงอุตสาหกรรม โดยให้คํานึงถึงการใช้ประโยชน์ตามวิถีชุมชนด้วย โดยหลักเกณฑ์และเงื่อนไขดังกล่าวจะต้องไม่มีผลเป็นการผูกขาดการเพาะหรือปลูกพืชกระท่อม การขาย และการนําเข้าหรือการส่งออกใบกระท่อม (ร่างมาตรา 8)
5.2 กําหนดให้การเพาะหรือปลูกพืชกระท่อมเพื่อประโยชน์ในเชิงอุตสาหกรรมต้องได้รับใบอนุญาต (ร่างมาตรา 9)
5.3 กําหนดให้ผู้ขอรับใบอนุญาตเพาะหรือปลูกพืชกระท่อมเพื่อประโยชน์ในเชิงอุตสาหกรรมซึ่งประสงค์จะขายใบกระท่อมเพื่อประโยชน์ในเชิงอุตสาหกรรมหรือเกินปริมาณที่กําหนดไว้ในกฎกระทรวงตามมาตรา 11 แจ้งความประสงค์ที่จะขายไว้ในคําขอรับใบอนุญาต และเมื่อผู้อนุญาตจดแจ้งความประสงค์แล้ว ให้ถือว่าผู้รับใบอนุญาตเพาะหรือปลูกพืชกระท่อมนั้นเป็นผู้รับใบอนุญาตขายใบกระท่อมด้วย (ร่างมาตรา 10)
5.4 กําหนดให้การขายใบกระท่อมเพื่อประโยชน์ในเชิงอุตสาหกรรมหรือเกินปริมาณที่กําหนดไว้ในกฎกระทรวงต้องได้รับใบอนุญาต (ร่างมาตรา 11)
5.5 กําหนดให้การนําเข้าหรือส่งออกใบกระท่อมเพื่อประโยชน์ในเชิงอุตสาหกรรมต้องได้รับใบอนุญาต (ร่างมาตรา 12)
5.6 กําหนดคุณสมบัติและลักษณะต้องห้ามของผู้ขอรับใบอนุญาตเพาะหรือปลูกพืชกระท่อมเพื่อประโยชน์ในเชิงอุตสาหกรรม ผู้ขอรับใบอนุญาตขายใบกระท่อมเพื่อประโยชน์ในเชิงอุตสาหกรรมหรือเกินปริมาณที่กําหนดไว้ในกฎกระทรวงตามมาตรา 11 และผู้ขอรับใบอนุญาตนําเข้าหรือส่งออกใบกระท่อมเพื่อประโยชน์ในเชิงอุตสาหกรรม (ร่างมาตรา 13)
5.7 กําหนดอายุใบอนุญาต โดยใบอนุญาตเพาะหรือปลูกพืชกระท่อมเพื่อประโยชน์ในเชิงอุตสาหกรรมตามมาตรา 9 และใบอนุญาตขายใบกระท่อมเพื่อประโยชน์ในเชิงอุตสาหกรรมหรือเกินปริมาณที่กําหนดไว้ในกฎกระทรวงตามมาตรา 11 มีอายุห้าปีนับแต่วันที่ออกใบอนุญาต ส่วนใบอนุญาตนําเข้าหรือส่งออกใบกระท่อมเพื่อประโยชน์ในเชิงอุตสาหกรรมตามมาตรา 12 มีอายุหนึ่งปีนับแต่วันที่ออกใบอนุญาต (ร่างมาตรา 14)
5.8 กําหนดหลักเกณฑ์รองรับการขอต่ออายุใบอนุญาต การขอเปลี่ยนแปลงรายการในใบอนุญาต และการขอรับใบแทนใบอนุญาต (ร่างมาตรา 15 ร่างมาตรา 16 และร่างมาตรา 17)
5.9 กําหนดหลักเกณฑ์รองรับกรณีที่ผู้รับใบอนุญาตตายก่อนใบอนุญาตสิ้นอายุ โดยให้ทายาทหรือผู้ซึ่งได้รับความยินยอมจากทายาทแสดงความจํานงขอดําเนินการตามใบอนุญาตต่อไปได้ภายในหนึ่งร้อยแปดสิบวันนับแต่วันที่ผู้รับใบอนุญาตตาย (ร่างมาตรา 18)
6. หมวด 3 หน้าที่ของผู้รับใบอนุญาต (ร่างมาตรา 19 และร่างมาตรา 20)
6.1 กําหนดหน้าที่ของผู้รับใบอนุญาตเพาะหรือปลูกพืชกระท่อมเพื่อประโยชน์ในเชิงอุตสาหกรรม โดยต้องเพาะหรือปลูกพืชกระท่อมในที่ดินหรือสถานที่และพิกัดตามที่ระบุไว้ใบอนุญาต (ร่างมาตรา 19)
6.2 กําหนดหน้าที่ของผู้รับใบอนุญาตขายใบกระท่อมหรือผู้รับใบอนุญาตนําเข้าหรือส่งออกใบกระท่อม โดยต้องจัดให้มีป้ายแสดงว่าเป็นสถานที่ขาย นําเข้า หรือส่งออกใบกระท่อม จัดให้มีฉลากและเอกสารกํากับใบกระท่อมโดยอย่างน้อยต้องระบุแหล่งที่มาของใบกระท่อม คําเตือน หรือข้อควรระวัง ในกรณีที่ใบกระท่อมสูญหาย เสียหาย หรือถูกทําลายต้องแจ้งให้ผู้อนุญาตทราบโดยมิชักช้า และจัดทํารายงานปริมาณการขาย การนําเข้า หรือส่งออกใบกระท่อม (ร่างมาตรา 20)
7. หมวด 4 การพักใช้และเพิกถอนใบอนุญาต (ร่างมาตรา 21 ถึงร่างมาตรา 24)
7.1 กําหนดมาตรการพักใช้ใบอนุญาตกรณีที่ผู้รับใบอนุญาตไม่ปฏิบัติตามเงื่อนไขที่กําหนดไว้ในกฎกระทรวงเกี่ยวกับการอนุญาต หรือผู้รับใบอนุญาตนําเข้าหรือส่งออกใบกระท่อมไม่แจ้งการนําเข้าหรือส่งออกใบกระท่อมต่อผู้อนุญาตในแต่ละครั้งที่จะมีการนําเข้าหรือส่งออก หรือผู้รับใบอนุญาตไม่ปฏิบัติตามหน้าที่ของผู้รับใบอนุญาต (ร่างมาตรา 21)
7.2 กําหนดมาตรการเพิกถอนใบอนุญาตกรณีที่ผู้รับใบอนุญาตขาดคุณสมบัติหรือมีลักษณะต้องห้าม หรือฝ่าฝืนคําสั่งพักใช้ใบอนุญาต (ร่างมาตรา 22)
7.3 กําหนดหลักเกณฑ์การจัดทําและการแจ้งคําสั่งพักใช้หรือเพิกถอนใบอนุญาต และการแจ้งคําสั่งยกเลิกคําสั่งพักใช้ใบอนุญาต (ร่างมาตรา 23 และร่างมาตรา 24)
8. หมวด 5 อุทธรณ์ (ร่างมาตรา 25 ถึงร่างมาตรา 27)
กําหนดสิทธิอุทธรณ์คําสั่งไม่ออกใบอนุญาตหรือใบรับแจ้ง หรือไม่ต่ออายุใบอนุญาต ขั้นตอนและระยะเวลาอุทธรณ์คําสั่ง ขั้นตอนและระยะเวลาการพิจารณาอุทธรณ์ของรัฐมนตรีว่าการกระทรวงยุติธรรม และการขยายระยะเวลาการพิจารณาอุทธรณ์
9. หมวด 6 การคุ้มครองบุคคลซึ่งอาจได้รับอันตรายจากการบริโภคใบกระท่อมและการป้องกันการใช้ใบกระท่อมในทางที่ผิด (ร่างมาตรา 28 ถึงร่างมาตรา 33)
9.1 กําหนดบทบัญญัติห้ามผู้ใดขายใบกระท่อม น้ําต้มใบกระท่อมหรืออาหารตามกฎหมายว่าด้วยอาหารที่มีใบกระท่อมเป็นวัตถุดิบหรือส่วนประกอบ แก่บุคคลซึ่งมีอายุต่ํากว่าสิบแปดปี สตรีมีครรภ์ และสตรีให้นมบุตร (ร่างมาตรา 28)
9.2 กําหนดบทบัญญัติห้ามผู้ใดขายใบกระท่อมหรือน้ําต้มใบกระท่อมในสถานศึกษาตามกฎหมายว่าด้วยการศึกษาแห่งชาติ หอพักตามกฎหมายว่าด้วยหอพัก สวนสาธารณะ สวนสัตว์ และสวนสนุก ขายโดยใช้เครื่องขาย ขายโดยวิธีการทางอิเล็กทรอนิกส์ เร่ขายหรือในลักษณะจูงใจให้บริโภคใบกระท่อมหรือน้ําต้มใบกระท่อม หรือขายในสถานที่ โดยวิธีการหรือในลักษณะอื่นตามที่รัฐมนตรีว่าการกระทรวงยุติธรรมประกาศกําหนด (ร่างมาตรา 29)
9.3 กําหนดบทบัญญัติห้ามผู้ใดโฆษณาหรือทําการสื่อสารการตลาดใบกระท่อมหรือน้ําต้มใบกระท่อมโดยมีวัตถุประสงค์เพื่อจูงใจสาธารณชนให้บริโภคใบกระท่อมหรือน้ําต้มใบกระท่อม หรือบริโภคใบกระท่อมหรือน้ําต้มใบกระท่อมที่ปรุงหรือผสมกับยาเสพติดให้โทษตามกฎหมายว่าด้วยยาเสพติดให้โทษ วัตถุออกฤทธิ์ตามกฎหมายว่าด้วยวัตถุที่ออกฤทธิ์ต่อจิตและประสาท ยาตามกฎหมายว่าด้วยยา วัตถุอันตรายตามกฎหมายว่าด้วยวัตถุอันตราย หรือวัตถุอื่นใดตามที่กําหนดไว้ในมาตรา 31 (ร่างมาตรา 30)
9.4 กําหนดบทบัญญัติห้ามผู้ใดบริโภคใบกระท่อมหรือน้ําต้มใบกระท่อมที่ปรุงหรือผสมกับยาเสพติดให้โทษตามกฎหมายว่าด้วยยาเสพติดให้โทษ วัตถุออกฤทธิ์ตามกฎหมายว่าด้วยวัตถุที่ออกฤทธิ์ต่อจิตและประสาท ยาตามกฎหมายว่าด้วยยา วัตถุอันตรายตามกฎหมายว่าด้วยวัตถุอันตราย หรือวัตถุอื่นใดตามที่รัฐมนตรีว่าการกระทรวงยุติธรรมประกาศกําหนดเว้นแต่เป็นการบริโภคตามวัตถุประสงค์ที่กําหนด (ร่างมาตรา 31)
9.5 กําหนดบทบัญญัติห้ามผู้ใดจูงใจ ชักนํา ยุยงส่งเสริม ใช้อุบายหลอกลวงขู่เข็ญ ใช้อํานาจครอบงําผิดคลองธรรม หรือใช้วิธีขืนใจด้วยประการอื่นใดให้ผู้อื่นบริโภคใบกระท่อมหรือน้ําต้มใบกระท่อมตามมาตรา 31 (ร่างมาตรา 32)
9.6 กําหนดบทยกเว้นมิให้นํามาตรา 28 และมาตรา 32 มาใช้บังคับแก่การดําเนินการตามวัตถุประสงค์ที่กําหนด (ร่างมาตรา 33)
10. หมวด 7 พนักงานเจ้าหน้าที่ (ร่างมาตรา 34 ถึงร่างมาตรา 39)
10.1 กําหนดให้พนักงานเจ้าหน้าที่มีอํานาจเข้าไปในที่ดินหรือสถานที่เพาะหรือปลูกพืชกระท่อม สถานที่นําเข้าหรือส่งออกใบกระท่อม หรือสถานที่ขายใบกระท่อมในเวลาทําการของสถานที่นั้น หรือเข้าไปในยานพาหนะที่บรรทุกใบกระท่อม เพื่อตรวจสอบหรือควบคุมเท่าที่จําเป็น และในกรณีที่มีเหตุอันควรสงสัยว่ามีการกระทําความผิดตามพระราชบัญญัตินี้อาจเข้าไปในที่ดิน สถานที่ หรือยานพาหนะใด ๆ เพื่อตรวจ ค้น ยึด หรืออายัดพืชกระท่อม ใบกระท่อม น้ําต้มใบกระท่อม หรืออาหารตามกฎหมายว่าด้วยอาหารที่มีใบกระท่อมเป็นวัตถุดิบหรือส่วนประกอบ ตลอดจนภาชนะบรรจุ หีบห่อ ฉลาก เอกสารกํากับใบกระท่อม วัตถุ หรือสิ่งใด ๆ ที่เกี่ยวข้องกับการกระทําความผิดตามร่างพระราชบัญญัตินี้ซึ่งสงสัยหรือมีเหตุอันควรเชื่อได้ว่าได้ใช้หรือมีไว้เพื่อใช้ในการกระทําความผิด หรือได้มาโดยการกระทําความผิดตามร่างพระราชบัญญัตินี้รวมทั้งอาจมีหนังสือเรียกบุคคลมาให้ถ้อยคํา หรือส่งเอกสารหรือหลักฐานที่จําเป็นเพื่อประกอบการพิจารณา (ร่างมาตรา 34)
10.2 กําหนดวิธีการจัดการกับสิ่งที่พนักงานเจ้าหน้าที่ยึดหรืออายัดไว้ในกรณีที่เป็นของเสียง่ายหรือเป็นของที่ใกล้จะสิ้นอายุตามที่กําหนดไว้ หรือในกรณีที่เก็บไว้จะเป็นการเสี่ยงต่อความเสียหาย จะเสียค่าใช้จ่ายในการเก็บรักษาเกินค่าของสิ่งนั้น หรือจะเป็นภาระแก่ทางราชการมากกว่าการนําไปใช้ประโยชน์อย่างอื่น (ร่างมาตรา 35)
10.3 กําหนดให้สิ่งที่พนักงานเจ้าหน้าที่ยึดหรืออายัดไว้ตกเป็นของกระทรวงยุติธรรมเมื่อไม่ปรากฏเจ้าของหรือไม่มีผู้มาแสดงตัวเป็นเจ้าของหรือผู้ครอบครองภายในเก้าสิบวันนับแต่วันที่ได้ยึดหรืออายัด หรือไม่มีการดําเนินคดีและผู้เป็นเจ้าของหรือผู้ครอบครองมิได้ร้องขอคืนภายในเก้าสิบวันนับแต่วันที่ผู้เป็นเจ้าของหรือผู้ครอบครองได้รับแจ้งคําสั่งว่าไม่มีการดําเนินคดีหรือมีการดําเนินคดีและพนักงานอัยการสั่งเด็ดขาดไม่ฟ้องคดี หรือศาลไม่ได้พิพากษาให้ริบ และผู้เป็นเจ้าของหรือผู้ครอบครองมิได้ร้องขอคืนภายในเก้าสิบวันนับแต่วันที่ทราบคําสั่งเด็ดขาดไม่ฟ้องคดีหรือวันที่ศาลมีคําพิพากษาถึงที่สุด แล้วแต่กรณี (ร่างมาตรา 36)
10.4 กําหนดให้พนักงานเจ้าหน้าที่มีอํานาจสั่งให้ผู้รับใบอนุญาต ผู้ขาย หรือผู้โฆษณาที่ฝ่าฝืนไม่ปฏิบัติตามร่างพระราชบัญญัตินี้ ระงับการกระทําที่ฝ่าฝืน แก้ไข ปรับปรุง หรือปฏิบัติให้ถูกต้องได้ภายในเวลาที่กําหนด (ร่างมาตรา 37)
10.5 กําหนดให้ในกรณีจําเป็นและมีเหตุอันควรเชื่อได้ว่ามีบุคคลหรือกลุ่มบุคคลใดบริโภคใบกระท่อมหรือน้ําต้มใบกระท่อมตามมาตรา 31 ให้พนักงานฝ่ายปกครองหรือตํารวจมีอํานาจตรวจหรือทดสอบ หรือสั่งให้รับการตรวจหรือทดสอบว่าบุคคลหรือกลุ่มบุคคลนั้นมีสารใด ๆ ในใบกระท่อมหรือน้ําต้มใบกระท่อมอยู่ในร่างกายหรือไม่ รวมทั้งกําหนดบุคคลที่มีอํานาจตรวจหรือทดสอบ หรือสั่งให้รับการตรวจหรือทดสอบ โดยวิธีการตรวจหรือทดสอบให้เป็นไปตามหลักเกณฑ์ วิธีการ และเงื่อนไขที่รัฐมนตรีว่าการกระทรวงยุติธรรมประกาศกําหนด (ร่างมาตรา 38)
10.6 กําหนดให้ในการปฏิบัติหน้าที่พนักงานเจ้าหน้าที่ต้องแสดงบัตรประจําตัวพนักงานเจ้าหน้าที่ต่อบุคคลที่เกี่ยวข้อง (ร่างมาตรา 39)
11. หมวด 8 บทกําหนดโทษ (ร่างมาตรา 40 ถึงร่างมาตรา 47)
11.1 กําหนดโทษอาญากรณีเพาะหรือปลูกพืชกระท่อมเพื่อประโยชน์ในเชิงอุตสาหกรรม ขายใบกระท่อมเพื่อประโยชน์ในเชิงอุตสาหกรรมหรือเกินปริมาณที่กําหนดไว้ในกฎกระทรวงตามมาตรา 11 หรือนําเข้าหรือส่งออกใบกระท่อมเพื่อประโยชน์ในเชิงอุตสาหกรรมโดยไม่ได้รับใบอนุญาต (ร่างมาตรา 40)
11.2 กําหนดโทษอาญากรณีขายใบกระท่อม น้ําต้มใบกระท่อม หรืออาหารตามกฎหมายว่าด้วยอาหารที่มีใบกระท่อมเป็นวัตถุดิบหรือส่วนประกอบแก่บุคคลซึ่งมีอายุต่ํากว่าสิบแปดปี สตรีมีครรภ์ หรือสตรีให้นมบุตร (ร่างมาตรา 41)
11.3 กําหนดโทษอาญากรณีขายใบกระท่อมหรือน้ําต้มใบกระท่อมในสถานที่ โดยวิธีการ หรือในลักษณะอย่างหนึ่งอย่างใดตามที่กําหนดไว้ในมาตรา 29 (ร่างมาตรา 42)
11.4 กําหนดโทษอาญากรณีโฆษณาหรือทําการสื่อสารการตลาดใบกระท่อมหรือน้ําต้มใบกระท่อมโดยมีวัตถุประสงค์เพื่อจูงใจสาธารณชนให้บริโภคใบกระท่อมหรือน้ําต้มใบกระท่อม หรือบริโภคใบกระท่อมหรือน้ําต้มใบกระท่อมที่ปรุงหรือผสมกับยาเสพติดให้โทษตามกฎหมายว่าด้วยยาเสพติดให้โทษ วัตถุออกฤทธิ์ตามกฎหมายว่าด้วยวัตถุที่ออกฤทธิ์ต่อจิตและประสาท ยาตามกฎหมายว่าด้วยยา วัตถุอันตรายตามกฎหมายว่าด้วยวัตถุอันตรายหรือวัตถุอื่นใดตามที่กําหนดไว้ในมาตรา 31 (ร่างมาตรา 43)
11.5 กําหนดโทษอาญากรณีบริโภคใบกระท่อมหรือน้ําต้มใบกระท่อมที่ปรุงหรือผสมกับยาเสพติดให้โทษตามกฎหมายว่าด้วยยาเสพติดให้โทษ วัตถุออกฤทธิ์ตามกฎหมายว่าด้วยวัตถุที่ออกฤทธิ์ต่อจิตและประสาท ยาตามกฎหมายว่าด้วยยา วัตถุอันตรายตามกฎหมายว่าด้วยวัตถุอันตราย หรือวัตถุอื่นใดตามที่รัฐมนตรีว่าการกระทรวงยุติธรรมประกาศกําหนด (ร่างมาตรา 44)
11.6 กําหนดโทษอาญากรณีจูงใจ ชักนํา ยุยงส่งเสริม ใช้อุบายหลอกลวง ขู่เข็ญ ใช้อํานาจครอบงําผิดคลองธรรม หรือใช้วิธีขืนใจด้วยประการอื่นใดให้ผู้อื่นบริโภคใบกระท่อมหรือน้ําต้มใบกระท่อมตามมาตรา 31 (ร่างมาตรา 45)
11.7 กําหนดโทษในกรณีที่ผู้กระทําความผิดเป็นนิติบุคคล (ร่างมาตรา 46)
11.8 กําหนดให้เลขาธิการ ป.ป.ส. หรือผู้ซึ่งเลขาธิการ ป.ป.ส. มอบหมาย มีอํานาจเปรียบเทียบความผิดตามร่างพระราชบัญญัตินี้สําหรับความผิดที่มีโทษปรับสถานเดียว หรือเป็นความผิดที่มีโทษจําคุกไม่เกินหนึ่งปี ตามหลักเกณฑ์ วิธีการ และเงื่อนไขที่รัฐมนตรีว่าการกระทรวงยุติธรรมประกาศกําหนด (ร่างมาตรา 47)
12. บทเฉพาะกาล (ร่างมาตรา 48 และร่างมาตรา 49)
12.1 กําหนดให้เมื่อกฎกระทรวงตามมาตรา 9 วรรคสอง มาตรา 11 วรรคสาม หรือมาตรา 12 วรรคสาม ใช้บังคับแล้ว ให้ผู้เพาะหรือปลูกพืชกระท่อมเพื่อประโยชน์ในเชิงอุตสาหกรรม ผู้ขายใบกระท่อมเพื่อประโยชน์ในเชิงอุตสาหกรรมหรือเกินปริมาณที่กําหนดไว้ในกฎกระทรวงตามมาตรา 11 หรือผู้นําเข้าหรือส่งออกใบกระท่อมเพื่อประโยชน์ในเชิงอุตสาหกรรมอยู่ในวันก่อนวันที่กฎกระทรวงดังกล่าวมีผลใช้บังคับ ยื่นคําขอรับใบอนุญาตภายในเก้าสิบวันนับแต่วันที่กฎกระทรวงนั้น ๆ มีผลใช้บังคับ และในระหว่างระยะเวลาดังกล่าว ให้ผู้นั้นดําเนินการต่อไปได้จนกว่าผู้อนุญาตจะไม่ออกใบอนุญาต (ร่างมาตรา 48)
12.2 กําหนดให้เมื่อมีกฎหมายว่าด้วยการปรับเป็นพินัยใช้บังคับแล้วให้บรรดาความผิดอาญาที่มีโทษปรับสถานเดียวที่กําหนดไว้ในพระราชบัญญัตินี้ เปลี่ยนเป็นความผิดทางพินัย และให้อัตราโทษปรับอาญาสําหรับความผิดอาญาที่มีโทษปรับสถานเดียวเปลี่ยนเป็นอัตราค่าปรับเป็นพินัย (ร่างมาตรา 49)
13. อัตราค่าธรรมเนียม
กําหนดอัตราค่าธรรมเนียมใบอนุญาตเพาะหรือปลูกพืชกระท่อมเพื่อประโยชน์ในเชิงอุตสาหกรรมตามมาตรา 9 ใบอนุญาตขายใบกระท่อมเพื่อประโยชน์ในเชิงอุตสาหกรรมหรือเกินปริมาณที่กําหนดไว้ในกฎกระทรวงตามมาตรา 11 ใบอนุญาตนําเข้าใบกระท่อมเพื่อประโยชน์ในเชิงอุตสาหกรรมตามมาตรา 12 ใบอนุญาตส่งออกใบกระท่อมเพื่อประโยชน์ในเชิงอุตสาหกรรมตามมาตรา 12 รวมทั้งอัตราค่าธรรมเนียมใบแทนใบอนุญาตและการต่ออายุใบอนุญาตดังกล่าว
ประโยชน์ที่ประชาชนจะได้รับ
ร่างพระราชบัญญัตินี้เป็นกฎหมายที่กําหนดมาตรการกํากับดูแลการเพาะหรือปลูกพืชกระท่อม การขาย และการนําเข้าหรือการส่งออกใบกระท่อมเพื่อให้เกิดประโยชน์ทางเศรษฐกิจของประชาชนมากที่สุด ตลอดจนกําหนดมาตรการกํากับดูแลการขาย การโฆษณา และการบริโภคใบกระท่อม เพื่อคุ้มครองสุขภาพของบุคคลซึ่งมีอายุต่ํากว่าสิบแปดปีและบุคคลกลุ่มเสี่ยงอื่นจากการบริโภคใบกระท่อม
เศรษฐกิจ สังคม
7. เรื่อง ความก้าวหน้าของยุทธศาสตร์ชาติและแผนการปฏิรูปประเทศ ณ เดือนเมษายน 2564
คณะรัฐมนตรีรับทราบความก้าวหน้าของยุทธศาสตร์ชาติและแผนการปฏิรูปประเทศ ณ เดือนเมษายน 2564 ตามที่สํานักงานสภาพัฒนาการเศรษฐกิจและสังคมแห่งชาติ (สศช.) ในฐานะฝ่ายเลขานุการคณะกรรมการยุทธศาสตร์ชาติและคณะกรรมการปฏิรูปประเทศเสนอ สรุปสาระสําคัญได้ ดังนี้
หัวข้อ
สาระสําคัญ
1. ผลการดําเนินงานที่ผ่านมา
1.1 ความก้าวหน้า
ยุทธศาสตร์ชาติ
และการขับเคลื่อนแผนแม่บท
ภายใต้ยุทธศาสตร์ชาติ
· คณะรัฐมนตรีมีมติ (27 เมษายน 2564) รับทราบคู่มือแนวทางการจัดทําแผนระดับที่ 3 และการเสนอแผนระดับที่ 3 ในส่วนของแผนปฏิบัติการด้าน...ต่อคณะรัฐมนตรี โดย สศช. ได้เผยแพร่คู่มือดังกล่าวผ่านทางเว็บไซต์ของ สศช. เพื่อให้หน่วยงานที่เกี่ยวข้องนําไปใช้เป็นแนวทางการดําเนินงานและถือปฏิบัติอย่างเคร่งครัดต่อไป นอกจากนี้ สศช. จะรวบรวมและจัดทําบัญชีสรุปรายชื่อแผนระดับที่ 3 ที่ผ่านกระบวนการจัดทําแผนของหน่วยงานและพิจารณาโดย สศช. แล้วรายงานต่อคณะรัฐมนตรีเพื่อทราบต่อไปด้วย
· ความก้าวหน้าการดําเนินงานของศูนย์อํานวยการขจัดความยากจนและการพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.) คณะกรรมการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (คจพ.) ได้มีคําสั่งที่ 1/2564 เรื่อง จัดตั้ง ศจพ. ในระดับจังหวัดและระดับต่างๆ ลงวันที่ 8 เมษายน 2564 กําหนดให้แต่งตั้ง ศจพ. ในระดับต่าง ๆ และนําเข้าข้อมูลคําสั่งแต่งตั้งดังกล่าวผ่านระบบแฟ้มบ้านพัฒนาคนไทย (Logbook) ภายในวันที่ 30 เมษายน 2564 ทั้งนี้ สศช. ได้ประสานไปยังทุกหน่วยงานเพื่อขอความอนุเคราะห์สนับสนุนการดําเนินการของ คจพ. และ ศจพ. ในทุกระดับ
1.2 ความก้าวหน้า
แผนการปฏิรูปประเทศ
· ดําเนินการปรับรอบระยะเวลาและรูปแบบของรายงานความคืบหน้า การดําเนินการตามแผนการปฏิรูปประเทศตามมาตรา 270 ของรัฐธรรมนูญแห่งราชอาณาจักรไทย (เดือนมกราคม - มีนาคม 2564)
ตามมติคณะกรรมการยุทธศาสตร์ชาติ ในคราวการประชุมครั้งที่ 1/2564
เมื่อวันที่ 22 กุมภาพันธ์ 2564 เพื่อให้รวดเร็วสอดคล้องกับการปฏิบัติงานจริงและเน้นการรายงานเฉพาะกิจกรรมปฏิรูปประเทศที่ส่งผลให้เกิดการเปลี่ยนแปลงต่อประชาชนอย่างมีนัยสําคัญ (Big Rock) โดยรายงานประกอบด้วย 3 ส่วน ได้แก่ (1) หลักการขับเคลื่อน Big Rock การใช้งานระบบ eMENSCR สําหรับกิจกรรม Big Rock และการดําเนินงานในระยะต่อไป (2) รายละเอียดของการขับเคลื่อน Big Rock ทั้ง 13 ด้าน จํานวน 62 แผน และ (3) ความคืบหน้าของประเด็นที่รัฐสภาให้ความสนใจเป็นพิเศษ
1.3 ผลการดําเนินการอื่นๆ
· พัฒนาระบบ eMENSCR สําหรับการกํากับ ติดตาม และประเมินผล ความคืบหน้าของกิจกรรม Big Rock โดยหน่วยงานผู้รับผิดชอบหลักสามารถรายงานความก้าวหน้าของ Big Rock และเป้าหมายย่อยในระบบเพื่อ สศช. จะได้ประมวลข้อมูลและจัดทํารายงานความคืบหน้าฯ รายสามเดือนต่อไป นอกจากนี้ สศช. ได้พัฒนาระบบ eMENSCR ในส่วนของการนําเข้าข้อเสนอโครงการภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 เพิ่มเติม เพื่อรองรับการดําเนินงานตามกลไกของคณะกรรมการขับเคลื่อนไทยไปด้วยกันระดับจังหวัด ซึ่งจะสะท้อนความเชื่อมโยงระหว่างเป้าหมายตามยุทธศาสตร์ชาติกับการพัฒนาในระดับพื้นที่
· สร้างการตระหนักรู้ ความเข้าใจ และการมีส่วนร่วมของภาคีต่าง ๆ ต่อ การขับเคลื่อนยุทธศาสตร์ชาติและแผนการปฏิรูปประเทศ ได้แก่ (1) เผยแพร่วีดิทัศน์ผลสัมฤทธิ์ของการดําเนินการตามยุทธศาสตร์ชาติสําหรับกลุ่มเยาวชนอายุระหว่าง 12 - 25 ปี ในรถไฟฟ้า ตั้งแต่เดือนเมษายน - พฤษภาคม 2564 และเว็บไซต์ของ สศช. (2) สร้างความรู้ความเข้าใจกับภาคีการพัฒนาและบุคลากรจากต่างประเทศเพื่อสร้างการยอมรับและโอกาสในการส่งเสริมให้ต่างประเทศมีส่วนร่วมในการพัฒนาประเทศไทยต่อไป
· กองทุนเพื่อความเสมอภาคทางการศึกษาได้ประสานความร่วมมือกับสํานักงานคณะกรรมการการศึกษาขั้นพื้นฐาน กองบัญชาการตํารวจตระเวนชายแดนและองค์กรปกครองส่วนท้องถิ่น ในการออกมาตรการพิเศษช่วยนักเรียนทุนเสมอภาคช่วงชั้นรอยต่ออนุบาลปีที่ 3 ประถมศึกษาปีที่ 6 และมัธยมศึกษาปีที่ 3 จํานวน 3 แสนคน ที่ได้รับผลกระทบจากการแพร่ระบาดของสถานการณ์การแพร่ระบาดของโรคติดเชื้อไวรัสโคโรนา 2019 เพื่อป้องกันการหลุดออกนอกระบบการศึกษา และให้เด็กยากจนและเด็กด้อยโอกาสทุกคนได้รับการศึกษา
2. ประเด็นที่ควรเร่งรัด
เพื่อการบรรลุเป้าหมาย
ของยุทธศาสตร์ชาติ
ประเด็นท้าทายที่มีความเสี่ยงสูงในการบรรลุเป้าหมาย คือ การบริหารจัดการข้อมูลขนาดใหญ่ของรัฐ โดยหน่วยงานที่เกี่ยวข้องต้องเร่งปรับปรุงกฎหมายและระเบียบที่เกี่ยวข้องให้รองรับและสนับสนุนการเชื่อมโยงและแลกเปลี่ยนข้อมูลร่วมกับหน่วยงานอื่น ๆ รวมทั้งการปรับทัศนคติบุคลากรให้เห็นความสําคัญและความจําเป็นในการบูรณาการข้อมูล ซึ่งจะเป็นเครื่องมือที่มีประสิทธิภาพสูงในการพัฒนานโยบายและการปฏิบัติงานในสภาพแวดล้อมของประเทศที่มีความซับซ้อนและการเปลี่ยนแปลงอย่างรวดเร็ว
8. เรื่อง รายงานผลการประเมินองค์การมหาชน ประจําปีงบประมาณ พ.ศ. 2563
คณะรัฐมนตรีมีมติรับทราบตามที่สํานักงาน ก.พ.ร. ในฐานะฝ่ายเลขานุการคณะกรรมการพัฒนาและส่งเสริมองค์การมหาชน (กพม.) เสนอรายงานผลการประเมินองค์การมหาชน ประจําปีงบประมาณ พ.ศ. 2563 ซึ่ง กพม. ในการประชุม ครั้งที่ 1/2564 เมื่อวันที่ 29 มกราคม 2564 ได้มีมติเห็นชอบรายงานผลการประเมินองค์การมหาชนดังกล่าวแล้ว [เป็นการดําเนินการตามมาตรา 5/8 (10) แห่งพระราชบัญญัติองค์การมหาชน พ.ศ. 2542 และที่แก้ไขเพิ่มเติมที่บัญญัติให้ กพม. มีอํานาจหน้าที่จัดทํารายงานประจําปีเกี่ยวกับการบริหาร การพัฒนาและ การประเมินผลขององค์การมหาชนเสนอต่อคณะรัฐมนตรี] โดยสรุปสาระสําคัญได้ ดังนี้
1. สํานักงาน ก.พ.ร. ในฐานะฝ่ายเลขานุการ กพม. ได้นํากรอบการประเมินองค์การมหาชน ประจําปีงบประมาณ พ.ศ. 2563 มาใช้ในการประเมินองค์การมหาชนประกอบด้วยการประเมิน 3 ส่วน ดังนี้
1.1 ส่วนที่ 1 องค์ประกอบการประเมินผลการปฏิบัติงาน จํานวน 5 องค์ประกอบ ดังนี้
องค์ประกอบการประเมิน
น้ําหนัก
(ร้อยละ)
จํานวนตัวชี้วัด
องค์ประกอบที่ 1 ประสิทธิผล : ประเมินการบรรลุผลสัมฤทธิ์ตามวัตถุประสงค์การจัดตั้งที่สอดคล้องกับยุทธศาสตร์ชาติ แผนแม่บทภายใต้ยุทธศาสตร์ชาติแผนการปฏิรูปประเทศ แผนพัฒนาเศรษฐกิจและสังคมแห่งชาติ ฉบับที่ 12 นโยบายและแผนระดับชาติว่าด้วยความมั่นคงแห่งชาติ และแผนปฏิบัติการขององค์การมหาชน